Aleksei Sergijenko

Aleksei Sergijenko (; s. 1968 Leningrad) on venäläinen kuvataiteilija. Hänen taidettaan on Venäjällä kuvattu poptaiteeksi ja poliittiseksi taiteeksi. Sergijenko on tehnyt muun muassa muotokuvia Vladimir Putinista.Арт-персона месяца: Alexey Sergienko Art Channel, viitattu 14.7.2024 Hänen teostensa pohjalta on tehty Venäjällä muoti- ja huonekalumerkkejä.Алексей Сергиенко Contemporary-Artists.ru, viitattu 14.7.2024 Ilmiötä on tarkasteltu kansainvälisesti osana Venäjällä valtavirtaistunutta Vladimir Putinin henkilökulttia.Russia's Putin honoured in Andy Warhol-inspired fashion show Kuwait Times 2.12.2023, viitattu 14.7.2024 Sergijenko opiskeli Herzenin pedagogisessa yliopistossa ja valmistui liikunnanopettajaksi. Hän opiskeli myös karatea ja ryhtyi opettamaan sitä. Sergijenko on maalausten lisäksi tehnyt veistoksia ja installaatioita sekä pitänyt performansseja. Vuonna 1991 hän perusti Pietariin taiteiden tukikeskuksen. Vuonna 2012 Sergijenko esitteli viisitoista Putinin muotokuvaa näyttelyssä, jossa Putin esiteltiin hyväsydämisenä johtajana. Vuonna 2013 hän teki Putinin kunniaksi musiikkivideon, jossa Putinia kannustettiin vastaamaan päättäväisesti haasteisiin, joiksi katsottiin muiden muassa Pussy Riot sekä seksuaali- ja sukupuolivähemmistöjen oikeudet.Valerie Sperling, “Happy Birthday, Mr. Putin!”: celebrating political masculinity in Russia Oxford University Press Blog 5.12.2014, viitattu 14.7.2024 Vuonna 2017 Sergijenko lahjoitti Putinille 65-vuotispäivälahjaksi teoksen, joka esittää Putinia halaamassa koiraa.Tom O'Connor, Putin's 'Popularity' Inspires New iPhone, Clothing Line, Burgers and More for Russian President's Birthday Newsweek 9.10.2017, viitattu 14.7.2024 Vuonna 2017 hän myös esitteli teoksen, jossa Putinin kasvot oli yhdistetty Donald Trumpin kasvoihin. Teoksessa luki venäjän ja englannin kielillä sana "rauha".Kenneth Rapoza, Washington May Force Russia To Close Another Consulate Forbes 11.8.2017, viitattu 14.7.2024 Trump, Putin held previously undisclosed 1-hour meeting at Hamburg dinner Euractiv 19.7.2017, viitattu 14.7.2024 Vuonna 2022 Sergijenko teki Putinille 70-vuotispäivälahjan, tälläkin kertaa kuvan presidentistä halaamassa koiranpentua.Petri Seppä, Näin Putinin juhlapäivä sujui – Lukashenka antoi omalaatuisen lahjan Ilta-Sanomat 7.10.2022, viitattu 14.7.2024 Muissa teoksissaan hän on muun muassa kuvannut Putinia supersankarina ja itkemässä. Yhteistyössä miljardööri Igor Rybakovin kanssa Sergijenko teki luodinkestävästä lasista tuolin, jonka täytteenä oli miljoonan dollarin arvosta seteleitä.William Cole, Sitting on a fortune! Glass throne filled with $1m in bank notes goes on display in Moscow Daily Mail 30.11.2019, viitattu 14.7.2024 Sergijenkon monet työt ovat tyylillisesti Andy Warhol -vaikutteisia. Hänen teoksiaan on muun muassa Kremlissä, valtioduumassa, Vjatšeslav Volodinin ja Anton Vainon toimistoissa sekä Tina Kandelakin ja Vera Brežnevan kokoelmissa. Sergijenko on muiden toimiensa ohella omistanut yökerhon ja opettanut studiollaan joogaa. Hän myös piti kesäkuussa 2016 Eremitaašissa joogaperformanssin, jossa joogaa lähestyttiin taiteen näkökulmasta. Vuonna 2000 Sergijenko avasi Viktor Tsoille omistetun museon. Hänellä on seitsemän lasta. == Lähteet == Luokka:Venäläiset taidemaalarit Luokka:Vladimir Putin Luokka:Vuonna 1968 syntyneet Luokka:Elävät henkilöt